《九龙潭》
明代·汪道昆

摩天积石递灵湫，客子寻源到上头。
吴楚江分双白发，轩辕宫上九垂旒。
昆仑西北星连海，瀑布高低汉倒流。
忽漫盘空云气合，群龙应奉帝车游。

作者简介：（1525—1593）徽州府歙县人，字伯玉，号南明。嘉靖二十六年进士。授义乌知县，教民讲武，练成义乌兵。后与戚继光募义乌兵破倭寇。文章简而有法，常与李攀龙、王世贞相切磋。官至兵部侍郎，世贞亦曾任此官，天下因而称为两司马。有《太函副墨》、《太函集》。